Babelscape/SREDFM huggingface dataset:
दक्षेस गान

दक्षेस गान जो आठ दक्षिण एशियाई देशों के लिए एक प्रस्तावित क्षेत्रीय गान है। अफगानिस्तान , बांग्लादेश , भूटान , भारत , मालदीव , नेपाल , पाकिस्तान और श्रीलंका इस दक्षेस के सदस्य हैं। इस गान रचनाकार भारतीय राजनयिक और कवि अभय कुमार हैं। वें नेपाल स्थित भारतीय दूतावास में प्रथम सचिव (प्रेस, सूचना एवं संस्कृति) के रूप में तैनात हैं। अभय कुमार ने दक्षेस गान को मूलत: हिंदी में लिखा है लेकिन अब इसका अनुवाद सात अन्य दक्षेस राष्ट्रों की मातृभाषा में किया हैं। 
इस गान को लिखकर अभय कुमार ने दक्षेस देशों में परस्पर सहयोग की भावना को और पुष्ट करने की कोशिश की हैं। 

गान में दक्षेस के सभी आठ देशों- नेपाल, भारत, पाकिस्तान, बांग्लादेश, अफगानिस्तान, मालदीव, श्रीलंका और भूटान की भाषाओं का इस्तेमाल किया गया है। दक्षेस गान को सर्वप्रथम नेपाल से प्रकाशित हिन्दी मासिक ‘हिमालिनी’ नामक वेबसाइट पर प्रकाशित किया गया।
तिरुवतिरा

तिरुवतिरा दक्षिण भारत के तमिलनाडु और केरल राज्य में मनाया जाने वाला एक हिन्दू त्यौहार हैं।


श्रेणी:संस्कृति
श्रेणी:हिन्दू त्यौहार
सिसरो

right|thumb|300px|सिसरो
मार्कस टुलियस सिसरो (Marcus Tullius Cicero ; /ˈsɪsɨroʊ/ ; क्लासिकल लैटिन: [maːrkʊs tʊlliʊs ˈkɪkɛroː]; प्राचीन यूनानी: Κικέρων Kikerōn; 3 जनवरी 106 ईसापूर्व – 7 दिसम्बर 43 ईसापूर्व) रोम का दार्शनिक, राजनेता, कानूनविद, वक्ता, राजनैतिक सिद्धान्तकार तथा संविधानवादी था।
विशाखा उत्सव

विशाखा उत्सव एक हिन्दू त्यौहार हैं।
अन्य त्योहारों की नसों मे, विशाख उत्सव एक और त्योहार है जो आंध्र प्रदेश पर्यटन विकास निगम द्वारा आयोजित किया जाता है, ताकि राज्य मे पर्यटन को बढ़ावा दिया जा सके। यह त्योहार सबसे विशिष्ट घटना है, जो कला, शिल्प, संगीत, नृत्य और कई सांसकृतिक के कार्यक्रमों के रूप मे परंपराओं और संस्कृति को मनाता है। विशाखापत्तनम, बंदरगाह शहर, इस भव्य चार दिवसीय त्योहार के लिये महान स्थल बनाता है। विशाख उत्सव में भाग लेते हुए आंध्र प्रदेश की सांसकृतिक विरासत की एक पूरी झलक देखने का एक आदर्श तरीका है। देश के सभी हिस्सो और दुनिया के लोग विशाखा के त्योहार का आनंद लेते हैं।

श्रेणी:संस्कृति
श्रेणी:हिन्दू त्यौहार
श्रेणी:धार्मिक त्यौहार

== सन्दर्भ ==
सिद्धसेन

सिद्धसेन दिवाकर पाँचवी शताब्दी के प्रसिद्ध जैन आचार्य थे। वे दिवाकर (सूर्य) की भांति जैन धर्म को प्रकाशित करने वाले थे, इसलिये उन्हें 'दिवाकर' कहा गया। कहा जाता है कि उन्होने अनेक ग्रन्थों की रचना की किन्तु वर्तमान समय में उनमें से अधिकांश उपलब्ध नहीं हैं। 'सन्मतितर्क' उनकी तर्कशास्त्र की सर्वश्रेष्ठ रचना है और वर्तमान समय में भी बहुत पढ़ी जाती है। उन्होने 'कल्याणमन्दिरस्तोत्रम' नामक ग्रन्थ की भी रचना की।
सेंट उलालिया गिरजा (अबामिया)

सेंट उलालिया गिरजा (अबामिया) आस्तूरियास, स्पेन में सथित एक गिरजा है।
1962 में इस को इतिहासिक-क्लात्मिक स्मारकों की गिनती में शामिल किया गया।
संपीडित वायु कार

right|thumb|300px|टटा/एमडीआई की वनकैट (OneCAT) संपीडित वायु से चलने वाली कार है।
संपीडित वायु कार (कम्प्रेस्ड एयर कार) वह कार है जिसका इंजन पेट्रोलियम के बाजाय संपीडित वायु से चलता है। ऐसी कारें केवल संपीडित वायु से चलने वाली हो सकतीं हैं या उनमें इसके अलावा पेट्रोलियम इंजन या विद्युत मोटर भी हो सकती है।
ला मोता का महल

ला मोता का महल (स्पेनिश भाषा Castillo de La Mota) एक बहुचर्चित मध्यकालीन क़िला है। इस क़िले का पुनर्निर्माण किया गिया हैै। यह स्पेन के वलादोलीद प्रान्त के मदीना देल केम्पो (Medina del Campo) शहर में स्थित हैै जो कि स्पेन के वल्लादोलीद प्रान्त (province of Valladolid) में है। इस क़िले का यह नाम "मोता" यानी ऊँचाई है क्योंकि यह पहाड़ की ऊँचाई पर स्थित है। इस क़िले की ख़ास बात यह है कि इस लगकर आगे दीवारें ही दीवारें शहर में छाई हुई हैं।

1904 में यह किला सरकार की समरक्षण में आया और तभी से इसे राष्ट्रीय स्मारक घोषित किया गया था। मुख्य महल का निर्माण बीस्वीं सदी में हुई थी। पुनः निर्माण के काम को फ़लांगे की फ़्राँसिस्को फ़्रान्को सरकार द्वारा पूरा किया गया था जिसे कैथलिक राजशाही की इमारतों से लगाव था।
लैशराम सरिता देवी

लैशराम सरिता देवी (जन्म:1 मार्च 1985) भारत के मणिपुर राज्य की एक प्रमुख मुक्केबाज़ हैं। लाईटवेट वर्ग में वे राष्ट्रीय चैंपियन तथा भूतपूर्व विश्व चैंपियन हैं। 2009 में उन्हें अर्जुन पुरस्कार से सम्मानित किया गया।
कर्नाक

thumbnail|कार्नाक की स्तिथि

कर्नाक मंदिर परिसर या कर्नाक प्राचीन मिस्र के मंदिरों,स्तंभों और अन्य दुसरे स्मारकों से मिलकर बना परिसर है। इसकी नीव मध्य साम्राज्य के फैरो सेनुस्रत प्रथम ने रखी थी और तोलेमिक काल तक यहाँ इमारते बनती रही,पर इस परिसर में अधिकतर स्मारक नविन साम्राज्य के काल से है। कर्नाक के आस पास का क्षेत्र ही प्राचीन मिस्र का "इप्ट-इसुत" है और अठारहवें राजवंश का मुख्य पूजा स्थल जहा देवता अमुन की पूजा होती थी। 

यह प्राचीन नगर थेब्स का ही एक भाग है, कर्नाक परिसर के नाम पर पास ही के एक गाँव "एल-कर्नाक" का नाम पड़ा जो की लक्सर के २.५ किलोमीटर उत्तर में है।
स्वच्छ भारत अभियान

स्वच्छ भारत अभियान ( ) भारत सरकार द्वारा आरम्भ किया गया राष्ट्रीय स्तर का अभियान है जिसका उद्देश्य गलियों, सड़कों तथा अधोसंरचना को साफ-सुथरा करना और कूड़ा साफ रखना है। यह अभियान 2 अक्टूबर, 2014 को आरम्भ किया गया। राष्ट्रपिता महात्मा गाँधी ने देश को दासता से मुक्त कराया, परन्तु 'स्वच्छ भारत' का उनका सपना पूरा नहीं हुआ। महात्मा गांधी ने अपने आसपास के लोगों को स्वच्छता बनाए रखने सम्बन्धी शिक्षा प्रदान कर राष्ट्र को एक उत्कृष्ट सन्देश दिया था। 

स्वच्छ भारत का उद्देश्य व्यक्ति, क्लस्टर और सामुदायिक शौचालयों के निर्माण के माध्यम से खुले में शौच की समस्या को कम करना या समाप्त करना है। स्वच्छ भारत मिशन विसर्जन उपयोग की निगरानी के जवाबदेह तन्त्र को स्थापित करने की भी एक पहल सरकार ने 2 अक्टूबर 2019, महात्मा गांधी के जन्म की 150वीं वर्षगाँठ तक ग्रामीण भारत में 1.96 लाख करोड़ रुपये की अनुमानित लागत से 1.2 करोड़ शौचालयों का निर्माण करके खुले में शौंच मुक्त भारत (ओडीएफ) को हासिल करने का लक्ष्य रखा है।
शीतल वाणी

शीतल वाणी हिंदी भाषा की एक प्रतिष्ठित पत्रिका हैं। डॉ॰ वीरेंद्र आज़म इसके सम्पादक हैं। यह पत्रिका उत्तर प्रदेश के सहारनपुर से प्रकाशित होती हैं।पत्रिका का प्रकाशन धनोपार्जन के लिए नहीं अपितु हिन्दी के नये और युवा रचनाकारों को मंच उपलब्ध कराना है।  कवि शमशेर बहादुर व नरेश सक्सेना, नाट्य लेखक व कथाकार डॉ. लक्ष्मी नारायण लाल, भाषाविद् डॉ. द्वारिका प्रसाद सक्सेना, आलोचक कमला प्रसाद, कथाकार से रा यात्री व उदय प्रकाश तथा प्रशासक व कवि, संस्मरण  लेखक आर पी शुक्ल आदि साहित्य मनीषियों को केंद्र में रखकर पत्रिका द्वारा विशेषांक निकाले जा चुके हैं
ल्लोत्ज़ा दे ला सीदा

ल्लोत्ज़ा दे ला सीदा (व्लिसियन उचारण : [ˈʎɔdʒa ðe la ˈseða], स्पैनिश: Lonja de la Seda, अंग्रेज़ी "Silk Exchange") व्लिसिया स्पेन में एक पुरानी व्लिसियन शैली की एक ईमारत है। यह 1482 से 1548 के बीच बनाया गया। शहर के अधिकांश यात्रिओं द्वारा देखी जाने वाली जगह है। यूनेस्को द्वारा 1996 में इसे विश्व विरासत स्थानों में शामिल किया गया है। 

इस इमारत के पीछे एक पुरानी इमारत है, जिसका निर्माण 14 वीं सदी में हुआ था, जिसे तेल आदान प्रदान के लिए इस्तेमाल किया जाता था। इतना ही नहीं इसे तेल के आदान प्रदान के इलावा सभी प्रकार के व्यापार लिए इस्तेमाल किया जाता था। 1348 में यहाँ मोटे सूती कपड़े (Percale) का कारोबार भी होता था।
थुतमोस तृतीय

थुतमोस तृतीय (१४७९-१४२५ ईसापूर्व) प्राचीन मिस्र के नविन साम्राज्य के अठारहवें राजवंश का छठा फैरो था और मिस्र के इतिहास का सबसे महान फैरो भी| अपने शासन काल के पहले २२ वर्ष वह राज्याधिकारी के रूप में अपनी सौतेली माँ हत्शेप्सुत के साथ राज करता रहा| हत्शेप्सुत ने थुतमोस को अपना सेनापति नियुक्त किया था।

हत्शेप्सुत की मृत्यु के बाद थुतमोस अगला फैरो बना, उसने लघभग १७ सैन्य अभियान किये और मिस्र का सबसे बड़ा साम्राज्य खड़ा किया जो उत्तर में फ़ोनीशिया और फ़रात नदी तक,पश्चिम में लीबिया तक और दक्षिण में नील नदी के चौथे जल-प्रपात तक यानि नुबिया तक था। 

उसका सम्पूर्ण शासन काल ५४ वर्ष का है, प्रतिशासक के रूप में २२ वर्ष मिलाकर| उसके नाम का अर्थ है "देवता थोथ ने जन्म लिया",यह संकेत है की वह देवता थोथ का उपासक था।

श्रेणी:प्राचीन मिस्र
श्रेणी:फैरो
सेबिया गिरजाघर

सेबिया गिरजाघर (अंग्रेज़ीCathedral of Saint Mary of the See, स्पैनिश: Catedral de Santa María de la Sede) एक रोमन कैथोलिक गिरजाघर है। ये सेबिया  आंदालुसिया स्पेन  में स्थित है। ये गोथिक अंदाज़ का सबसे बड़ा और संसार का तीसरा बड़ा गिरजाघर है। विश्व में यह तीसरा सबसे बड़ा गिरजाघर है। इसे 1987 में यूनेस्को ने विशव विरासत के स्थानों में शामिल किया था। चूँकि बैसेलिका ऑफ़ द नैश्नल श्राइन ऑफ़ अवर लेडी ऑफ़ अपारेसिडा (Basilica of the National Shrine of Our Lady of Aparecida) और सेन्ट पीटर्स बैसेलिका (St Peter's Basilica) बिशपों के निवास स्थान नहीं है, इसलिए इस गिरजाघर को शायद विश्व का सबसे बड़ा कैथेडरल शैली का गिरजाघर मान लिया गया है। 

इस जगह पर क्रिस्टोफ़र कोलम्बस को दफ़नाया गया था।
काँके

right|thumb|300px|काँके बाँध
काँके झारखण्ड के राँची जिले का एक कस्बा है। यहाँ पर एक विशाल जलाशय है जिसे 'कांके बांध' कहते हैं। इसी से राँची शहर को जल आपूर्ति की जाती है। यहाँ का केन्द्रीय मनश्चिकित्सा संस्थान प्रसिद्ध है। इसके अतिरिक्त यहाँ बिरसा कृषि विश्वविद्यालय, कोयला प्रबन्धन संस्थान, पशुचिकित्सा संस्थान एवं कुछ अन्य संस्थान स्थित हैं। रांची रेलवे स्टेशन से कांके डैम की दूरी पांच किलोमीटर है।
कैम्प डेविड समझौता

right|thumb|300px|कैम्प डेविड में अनवर सादात, जिमी कार्टर और मेनाचेम बेगिन (बाएँ से दाएँ)
कैम्प डेविड समझौता (१७ सितम्बर १९७८) इजराइल के प्रधानमंत्री मेनचेम तथा मिस्र के राष्ट्रपति अनवर सदात द्वारा हस्ताक्षरित एक समझौता है जिस पर १७ सितम्बर १९७८ को हस्ताक्षर हुए थे। १७ दिन तक कैम्प डेविड में चली गुप्त बातचीत के बाद यह समझौता हुआ था। इस समझौते पर ह्वाइट हाउस में हस्ताक्षर हुए थे और जिमी कार्टर इसके साक्षी थे। इस समझौते के दो फ्रेमवर्क थे।

इसी समझौते दूसरे फ्रेमवर्क (A Framework for the Conclusion of a Peace Treaty between Egypt and Israel) के आधार पर १९७९ में मिस्र-इजराइल शांति संधि हुई जिसके लिये सादात और बेगिन को १९७८ का शान्ति का नोबेल पुरस्कार प्रदान किया गया। इस समझौते के प्रथम फ्रेमवर्क (A Framework for Peace in the Middle East) का सम्बन्धफीलिस्तीनी क्षेत्रों से था और यह फिलिस्तीन के किसी भी प्रतिनिधि की अनुपस्थिति में ही लिखा गया था। इस फ्रेमवर्क का कोई प्रभाव नहीं पड़ा और संयुक्त राष्ट्रसंघ ने इसकी भर्त्सना भी की।
विद्युत्-आक्षेपी चिकित्सा

right|thumb|300px|विद्युत-आक्षेपी चिकित्सा के लिये बनी एक मशीन ९१९६)
विद्युत्-आक्षेपी चिकित्सा (Electroconvulsive therapy / ECT) मनश्चिकित्सा की एक मानक विधि है। सामान्यतः इसे 'आघात चिकित्सा' या आम भाषा में 'बिजली के झटके' कहा जाता है। यह एकध्रुवीय अवसाद (Major depressive disorder) का एक जैविक उपचार है जिसमें रोगी के सिर से इलेक्ट्रोड संलग्न कर उसमें विद्युत धारा प्रवाहित करके मष्तिष्क तक पहुँचाई जाती है। यह तीव्र अवसाद के रोगियों पर प्रभावी होती है जिन पर औषधि-चिकित्सा असफल हो जाती है।

बिजली के झटके या ईचीटी के के संबन्ध में साधारण लोगों मे एक डर रहता है किन्तु ईसीटी एक बहुत ही सुरक्षित एवं असरदार इलाज है। कई मरीज जो अवसाद से ग्रस्त हों, इस कदर की वो आत्महत्या की बात सोंचे या करे, उनमें भी ईसीटी बहुत जल्द असर दिखाती है। इसे इतना सुरक्षित माना गया है कि गर्भवती महिलाएंँ जब मानसिक रूप से बीमार हो जाती हैं, ईसीटी देना दवाइयों से ज्यादा सुरक्षित माना गया है। शोध किये गये हैं जिसमें ईसीटी को पूरी तरह से सुरक्षित माना गया है।
जल संवर्धन

right|thumb|300px
right|thumb|300px

जल संवर्धन या हाईड्रोपोनिक्स (Hydroponics) एक ऐसी तकनीक है, जिसमें फसलों को बिना खेत में लगाए केवल पानी और पोषक तत्वों से उगाया जाता है। इसे 'जलीय कृषि' भी कहते हैं।

पौधे उगाने की यह तकनीक पर्यावरण के लिए काफी सही होती है। इन पौधों के लिए कम पानी की जरूरत होती है, जिससे पानी की बचत होती है। कीटनाशकों के भी काफी कम प्रयोग की आवश्यकता होती है। मिट्टी में पैदा होने वाले पौधों तथा इस तकनीक से उगाए जाने वाले पौधों की पैदावार में काफी अंतर होता है। इस तकनीक से एक किलो मक्का से पांच से सात किलो चारा दस दिन में बनता है, इसमें जमीन भी नहीं लगती है।
साइलेज

right|thumb|300px|साइलेज
हरे चारे को हवा की अनुपस्थिति में गड्ढे के अन्दर रसदार परिरक्षित अवस्था में रखनें से चारे में लैक्टिक अम्ल बनता है जो हरे चारे का पीएच कम कर देता है तथा हरे
चारे को सुरक्षित रखता है। इस सुरक्षित हरे चारे को साईलेज (Silage) कहते हैं।

अधिकतर किसान भूसा या पुआल का उपयोग करते हैं जो साईलेज की तुलना में बहुत घटिया होते हैं क्योंकि भूसा या पुआल मे से प्रोटीन, खनिज तत्व एवं उर्जा की उपलब्धता कम होती है।
केन्द्रीय पक्षी अनुसंधान संस्थान, बरेली

केन्द्रीय पक्षी अनुसंधान संस्थान (Central Avian Research Institute of India (CARI)) उत्तर प्रदेश में बरेली के पास इज्जतनगर में स्थित है। इसमें कुक्कुट विज्ञान से सम्बन्धित विविध विषयों पर शोध होता है। इसकी स्थापना १९७९ में हुई थी। यह भारतीय कृषि अनुसंधान परिषद के अन्तर्गत कार्य करती है।
thumb|350px|केन्द्रीय पक्षी अनुसंधान संस्थान, बरेली
आबू रोड

आबू रोड (Abu Road) भारत के राजस्थान राज्य के सिरोही ज़िले में स्थित एक नगर है। शहर आबू पार्वत के दक्षिण-पूर्व में इससे 27 किमी दूर, पहाड़ की तलहटी में स्थित है। यह दिल्ली और अहमदाबाद के बीच एक महत्वपूर्ण रेलवे स्टेशन भी है। यहाँ की रबड़ी बहुत प्रसिद्ध है।
दिव्या खोसला कुमार

दिव्या खोसला कुमार एक भारतीय अभिनेत्री, निर्माता और निर्देशक हैं। यह अपने निर्देशन की शुरुआत यारियां नामक फ़िल्म से की, जो 10 जनवरी 2014 को सिनेमाघर में प्रदर्शित हुई थी।

दिव्या कुमार खोसला विभिन्न भूमिकाएं निभाती हैं। वह एक पत्नी हैं, एक मां हैं, एक अभिनेत्री हैं और एक फिल्मकार हैं। 
दिव्या "टी-सीरीज़" के प्रमुख भूषण कुमार की पत्नी हैं। दोनों का एक बेटा है, जिसका नाम रुहान है। दिव्या ने 2004 की फिल्म ‘अब तुम्हारे हवाले वतन साथियों’ से अपने अभिनय करियर की शुरुआत की थी। 2014 में उन्होंने फिल्म ‘यारियां’ और उसके बाद ‘सनम रे’ का निर्देशन किया था।
जवाहरलाल नेहरू बंदरगाह

thumb|right|200px|जवाहरलाल नेहरू बंदरगाह
जवाहरलाल नेहरू बंदरगाह या न्हावा शेवा अरब सागर तट पर मुंबई के दक्षिण में स्थित एक प्रमुख बंदरगाह है। इसका निर्माण मुंबई बंदरगाह के यातायात के दबाव को कम करने के लिये किया गया है और मुख्य रूप से यहाँ मालवाहक जहाजों का आवागमन होता है। यह भारत का सबसे बड़ा कंटेनर बंदरगाह है।
डर एट द मॉल

अंगूठाकार|डर एट द मॉल

डर एट द मॉल (हिन्दी:"खरीदारी केंद्र में डर") एक भारतीय बॉलीवुड फ़िल्म है। जिसका निर्देशन पवन कृपलानी ने किया है। इसमें मुख्य किरदार में जिमी शेरगिल हैं। यह फ़िल्म २१ फरवरी २०१४ को सिनेमाघर में प्रदर्शित हुआ।
वैश्विक नाभिकीय ऊर्जा साझेदारी केंद्र

वैश्विक नाभिकीय ऊर्जा साझेदारी केंद्र (जी.सी.एन.ई.पी. - ग्लोबल सेंटर फोर न्यूक्लीयर ऐनर्जी पार्टनरशिप) भारत सरकार के परमाणु ऊर्जा विभाग, के तत्वावधान में छठी अनुसंधान एवं विकास इकाई है। यह केंद्र हरियाणा में बहादुरगढ़ में जासौर खेड़ी के पास निर्माणाधीन है। 

यह केंद्र राष्ट्रीय राजमार्ग संख्या 10 (रोहतक - फाजिल्का - दिल्ली) पर राष्ट्रीय राजधानी -'नई दिल्ली' हवाई अड्डे से लगभग 45 किमी की दूरी पर है। निकटतम शहर बहादुरगढ़ है। केंद्र के लिए भूमि का अधिग्रहण किया जा चुका है और संस्थान का मास्टर प्लान तैयार कर लिया गया है। केंद्र का एक पारवहन कार्यालय बहादुरगढ़ (हरियाणा) में स्थापित किया गया है। केंद्र के प्रथम चरण का निर्माण कार्य जल्द ही शुरू होने की संभावना है।

जी.सी.एन.ई.पी. का लक्ष्य परमाणु प्रसार के खतरे को कम करते हुए, एक सुरक्षित और स्वच्छ तरीके से, परमाणु ऊर्जा के विस्तार को आगे बढ़ाना है। यह केंद्र प्रसार प्रतिरोधी परमाणु प्रणालियों के डिजाइन, परमाणु सुरक्षा, विकिरण सुरक्षा, परमाणु सामग्री लक्षण अध्ययन और विकिरण प्रौद्योगिकी के अनुप्रयोगों के क्षेत्र में आधुनिक शिक्षा, प्रशिक्षण और अनुसंधान एवं विकास से संबंधित सुविधाएं प्रदान करेगा। जी.सी.एन.ई.पी. की स्थापना भारतीय और अंतर्राष्ट्रीय वैज्ञानिकों / अंतर्राष्ट्रीय परमाणु ऊर्जा एजेंसी (आई.ए.ई.ए.) के विशेषज्ञों और सामयिक मुद्दों पर इच्छुक देशों द्वारा शोध, प्रशिक्षण और अंतरराष्ट्रीय संगोष्ठी के माध्यम से परमाणु ऊर्जा के क्षेत्र में सहयोग हेतु भारत की एक पहल है। इस केंद्र में परमाणु प्रणालियों और सुविधाओं में अग्रिम शोध, अध्ययन और प्रशिक्षण हेतु पांच विद्यालय होंगे।
भावनात्मक श्रम

भावनात्मक श्रम को एक भावना विनियमन कह जा सकता है जिससे कर्मचारियों काम पर अपने भावनाओ नियंत्रण या संयम रखते है। इसका मतलभ यह है कि सामाजिक मानदंडों के अनुरूप करने के लिए कुछ भावनाओं को दबाना उचित समझते है। भावनाएँ कर्मचारियों को काम दिन का एक महत्वपूर्ण विशेषता है। भावनात्मक श्रम का विचार सिर्फ कार्यस्थल पर ही नहीं बल्कि जीवन के हर पहलू को प्रभावित करता है। भावना का काम तीन तरह के होते है: संज्ञानात्मक, शारीरिक, और अर्थपूर्ण। संज्ञानात्मक भावना काम के भीतर लोगो के साथ जुड़े भावनाओं को बदलने की उम्मीद में छवियों या विचारों को बदलने के लिए प्रयास करता है। उदाहण देते हुए कह सकते है कि खुशी के भावना अपनी परिवार कि तस्वीर से जुडा सकते है और खुशी का प्रयास करने के लिए कह गए तस्वीर को देख सकते है। शारीरिक भावना काम में वांछित भावना पैदा करने के शारीरिक लक्षणों को बदलने का प्रयास करते है। उदाहरण, गहरी साँस लेने से लोग अपने क्रोध को कम करने का प्रयास करते है। अर्थपूर्ण भावना काम में आंतरिक भावनाओं को बदलने के लिए अर्थपूर्ण इशारों को बदलने का प्रयास किया गया है। उदाहरण, खुशी महसूस करने के लिए मुस्कुराने का प्रयास करने लगता है। समाजशास्त्री आर्ली होछशिल्ड के अनुसार भावनात्मक श्रम से जुड़े नौकरियों को उन नौकरियों के नीछे परिभाषित किया जा सकता है जिससे;
# आमने सामने और बातचीत का संपर्क अपेक्षित है।
# दूसरे व्यक्तियो में एक भावनात्मक स्थिति का निर्माण करने के कार्यकर्ता की आवश्यकता है।
# प्रशिक्षण और पर्यवेक्षण के माध्यम से, कर्मचारियों की भावनात्मक गतिविधियों पर नियंत्रण करने के लिए अनुमति देना चाहिए।

होछशिल्ड का तर्क है कि इस बदलाव से सेवा श्रमिकों को कार्यस्थल में अपनी भावनाओं से बिछड़ रहे हैं।
कोलिंदा ग्रैबर

thumb|कोलिंदा ग्रैबर
कोलिंदा ग्रैबर (जन्म २९ अप्रैल १९६८) क्रोएशियाई राजदूत और राजनीतिज्ञ हैं। ११ जनवरी २०१५ को उन्होंने २०१५ के क्रोएशियाई राष्ट्रपति चुनाव में जीत दर्ज की और १९ फ़रवरी २०१५ को क्रोएशिया की प्रथम महिला राष्ट्रपति निर्वाचित हुईं ।
सग्रादा फैमिलिया

सग्रादा फैमिलिया (कातालोन्या उचारण: [səˈɣɾaðə fəˈmiɫiə]; अंग्रेज़ी भाषा: Basilica and Expiatory Church of the Holy Family) एक रोमन कैथोलिक गिरजाघर है। यह गिरजाघर बार्सिलोना स्पेन में स्थित है। इसे अन्तोनी गौदी (Antoni Gaudí) द्वारा (1852–1926) में बनाया गया था। हालंकि यह अभी पूरी तरह से निर्मित नहीं है लेकिन यूनेस्को ने इसे विश्व विरासत स्थल के रूप में घोषित किया है। नवम्बर 2010 में पोप बेनेडिक्ट सोहवें (Pope Benedict XVI) ने इसे एक छोटे पवित्र गिरजाघर (minor basilica) के रूप में घोषित किया था। 

सग्रादा फैमिलिया का निर्माण कार्य 1882 में शुरू हुआ था। विश्व प्रसिद्ध वास्तुकला विशेषज्ञ अन्तोनी गौदी इसमें 1883 में शामिल हुए थे। गौदी ने इसके निर्माण और योजना शैली को गोथिल और आधूनिल काल के गोलाईदार-लकीरी (curvilinear) आकारों के मिश्रण से एक नया आयाम दिया। उसने अपने जीवनकाल के अंतिम वर्ष इस परियोजना में लगा दिए और 73 की आयु में जब 1926 में उसका देहान्त हुआ था तब पाव से भी कम परियोजना पूरी हुई थी। सग्रादा फैमिलिया का निर्माण धीमी रफ़्तार से आगे बढ़ता गया क्योंकि उसे निजि दान पर निर्भर होना पड़ रहा था और एक बड़ी बाधा स्पेन के गृह युद्ध के रूप में उत्पन्न हुई थी। 1950 के दशक से कभी तेज़ी से तो कभी धीमी गति से कार्य बनता गया। 2010 तक आधा निर्माण हो चुका था। अंदाज़ा लगाया जा रहा है कि पूरा निर्माण 2026 में समाप्त होगा जो कि गौदी के मृत्यु के पूरे सौ साल बाद का समय है।

इस गिरजाघर के साथ बारसेलोना के लोगों को बाँटने का लम्बा इतिहास है: पहले तो सम्भावना की आशंका पर कि यह गिरजाघर सांता इयुलालिया या बारसेलोना कैथेडरेल से मुक़ाबला करेगा, फिर गौदी के द्वारा प्रस्तुत रूप-रेखा पर, फिर गौदी के देहान्त के पश्चात इस सन्देह पर निर्माण कार्य गौदी-द्वारा प्रस्तुत योजना से हटकर होगा, फिर हाल में रखे उस प्रस्ताव पर चिन्ता जिसके अनुसार स्पेन से फ्रांस तक एक सुरंग में रेल-मार्ग बनाना, जिससे शायद इस पूरे निर्माण के स्थायित्व पर प्रश्न पर लग जा रहा है।

कला-प्रेमी रेनर ज़ेबस्त के अनुसार इस गिरजाघर जैसी कोई इमारत पूरे जगत के इतिहास में शायद नहीं मिलेगी। इसी प्रकार से पॉल गोल्डबर्गर ने इसे मध्यकाल से लेकर अब तक गोथिक वास्तु कला की ग़ैर-मामूली व्यक्तिगत व्याख्या बताया है।
चरणजीत सिंह चन्नी

चरणजीत सिंह चन्नी भारत के पंजाब राज्य की चमकौर साहिब सीट से कांग्रेस के विधायक हैं। 2012 के चुनावों में वे अपने निकटतम प्रतिद्वंद्वी को 3659 वोटों के अंतर से हराकर निर्वाचित हुए।
पेरुमाल मुरुगन

पेरुमाल मुरुगन तमिल में लिखने वाला भारतीय लेखक, विद्वान और साहित्यिक इतिहासकार है। इनके अब तक चार उपन्यास, तीन कहानी संग्रह और तीन काव्य-संग्रह प्रकाशित हुए हैं। वह नामकल में सरकारी आर्टस कालज में एक तमिल प्रोफेसर हैं।

जनवरी 2015 में उन्होनें ने हिंदूवादी संगठनों के विरोध के कारण लिखने का काम छोड़ दिया। उन्होनें ने फेसबुक की अपनी वाल पर लिखा है, "लेखक पेरूमल मुरूगन नहीं रहे, वह परमात्मा नहीं इस लिए वह फिर लिखना शुरू नहीं करेंगे, अभी सिर्फ एक अध्यापक पी. मुरूगन जीवित रहेंगे।"
विक्टर वल्डेस

100px|right|२०१० में विक्टर वल्डेस
विक्टर वल्डेस (; जन्म १४ जनवरी १९८२) स्पैनी फुटबॉल खिलाड़ी हैं जो मैनचेस्टर युनाइटेड फुटबॉल क्लब के लिए गोलची का कार्य करते हैं।
हर्बर्ट बेकर

सर हर्बर्ट बेकर (9 जून 1862–4 फ़रवरी 1946) एक ब्रिटिश शिल्पकार थे जिनका दो दशक तक दक्षिण अफ़्रीकी वास्तुकला में बहुत महत्वपूर्ण योगदान था। उनका जन्म और निधन कोबम, केंट में आउलेट्स में हुआ था, और उनकी समाधि वेस्टमिन्स्टर ऐबी में है।

दक्षिण अफ़्रीका में उनके द्वारा बनाए गए गिरिजाघरों, विद्यालयों और घरों में से प्रमुख हैं प्रिटोरिया की यूनिअन इमारतें, जोहान्सबर्ग का सेंट जॉन्ज़ कॉलेज, केप टाउन की ख्रौत स्कुअर रियासत में स्थित विनबर्ग बॉयज़ हाई सकूल, और बॉश्खेनदाल में शैम्पेन होम्सटेड और रोड्ज़ कॉटेज। सर एड्विन लुट्यन्स के साथ वे नई दिल्ली के राष्ट्रपति भवन की रूपरेखा के लिए भी ज़िम्मेदार थे।
नवजोत कौर सिद्धू

नवजोत कौर सिद्धू भारत के पंजाब राज्य की अमृतसर पूर्व सीट से पूर्व विधायक हैं।उन्हें २०१२  में अमृतसर पूर्व से भारतीय राष्ट्रीय कांग्रेस  के उम्मीदवार के रूप में विधानसभा के लिए चुना गया था। वे अपने निकटतम प्रतिद्वंद्वी को 7099 वोटों के अंतर से हराकर निर्वाचित हुए। उन्हें २०१२  में अमृतसर पूर्व से भारतीय राष्ट्रीय कांग्रेस के उम्मीदवार के रूप में विधानसभा के लिए चुना गया था।

उन्हें मुख्य संसदीय सचिव के रूप में नियुक्त किया गया है। वह पेशे से चिकित्सक है। पंजाब स्वास्थ्य विभाग में सेवारत रहते हुए जनवरी २०१२ में राजनीति में शामिल होने के लिए उन्होंने इस्तीफा दे दिया।  उनका विवाह पूर्व क्रिकेटर और भारतीय राष्ट्रीय कांग्रेस के नेता नवजोत सिंह सिद्धू से हुआ है। उनका करन नाम का बेटा और राबिया नाम की बेटी है। 

मुख्यमंत्री प्रकाश सिंह बादल पर रोष व्यक्त करने से पूर्व उन्होंने अपने फेसबुक पृष्ठ से भाजपा पार्टी से अपने इस्तीफे की घोषणा की। नवजोत  कौर और उनके क्रिकेटर से नेता बने पति नवजोत सिंह सिद्धू के पार्टी के पंजाब इकाई के साथ मतभेद के स्वरूप उन्होने ०१ अप्रैल २०१६ में भाजपा से इस्तीफा दे दिया। 

नवजोत कौर ने राज्य के एक वरिष्ठ चिकित्सा अधिकारी द्वारा मोहाली में चलाये जा रहे एक निजी अस्पताल को स्टिंग ऑपरेशन के माध्यम से उजागर किया। तत्कालीन केंद्रीय स्वास्थ्य मंत्री गुलाम नबी आजाद ने डॉक्टर नवजोत कौर सिद्धू को स्वास्थ्य विभाग की नीतियों में सुधार के लिए नेशनल पीएनडीटी समिति का सदस्य बनने के लिए आमंत्रित किया था।
भारतीय मनोविज्ञान

भारतीय मनोविज्ञान भारत में अति प्राचीन काल से आज तक हुए मनोवैज्ञानिक अध्ययनों और अनुसंधानों का समग्र रूप है।'भारतीय' कहने से यही तात्पर्य है कि भारतीय संस्कृति की पृष्टभूमि में जिस मनोविज्ञान का विकास हुआ वह इस क्षेत्र में भारत का विशेष योगदान माना जा सकता है।
हॉट व्हील्स बैटल फ़ोर्स ५

हॉट व्हील्स बैटल फ़ोर्स ५ (अंग्रेजी: Hot Wheels Battle Force 5) एक अमेरिकी/कनाडा ३ड सीजीआई टेलीविजन श्रृंखला के द्वारा बनाई गई मैटल, नेलवना, और नेरड कोर एंटरटेनमेंट।

यह भारत में कार्टून नेटवर्क पर प्रसारित किया गया है। यह भारत में ३० अप्रैल, २०१० को प्रसारित करने और सभी ५२ एपिसोड प्रसारित किया गया। यह अंग्रेजी में दिखाया गया है और हिंदी में डब किया गया था।
मुम्बई-पुणे द्रुतगति मार्ग

right|thumb|350px|मुम्बई-पुणे द्रुतगति मार्ग का एक दृष्य
मुम्बई-पुणे द्रुतगति मार्ग (Mumbai Pune Expressway) भारत का पहला कंक्रीट से निर्मित ६-लेन वाला द्रुतगति मार्ग है। इसका आधिकारिक नाम 'यशवन्तराव चव्हाण मुम्बई-पुणे द्रुतगति मार्ग' है। इसकी लम्बाई ९३ किमी है। यह मुम्बई और पुणे को जोड़ता है और २००२ में पूर्णतः चालू कर दिया गया था। 

इस मार्ग के निर्माण से भारत गति और सुरक्षा की दृष्टि से एक नये स्तर को प्राप्त किया। यह भारत के सबसे व्यस्त मार्गों में से एक है।
राजेश रोशन

thumb

२४ मई १९५५ को जन्मे राजेश रोशन सुप्रसिद्ध संगतकार रौशनलाल नागरथ (रौशन) के सुपुत्र हैं। उनक बड़े भाई राकेश रोशन प्रसिद्ध निर्माता और निर्माता हैं और ऋतिक रोशन इनका भतीजा है। सन १९७५ से अपना कैरियर शुरू करने वाले राजेश रौशन ने लगभग सभी बड़े निर्देशकों के साथ काम कर लिया है।
श्यांगची

"श्यांगची" ( 象棋, p Xiàngqí) चीन में खेले जाने वाले शतरंज के खेल को कहते हैं जो पश्चिमी और मूल भारतीय शतरंज से थोड़ा अलग है। इसका चलन पहली सदी से माना जाता है । भारतीय (और पश्चिमी शतरंज) के अलावे इसमें दो "गोले" अलग से होते हैं जिनकी चाल घोड़े से मिलती है। खेल में दो टीमों के बीच में एक नदी होती है जिसे सभी मोहरे लांघ नहीं सकते।

गोले का जोड़ इसमें आठवीं सदी में तांग शासन के प्रधानमंत्री ने किया।

सत्रहवीं सदी में "जिंज़ें ज़ू" की लिखी पुस्तक "नारंगी के अंतः रहस्य" इसके प्रचलित चालों और दावों को जानने के लिए एक प्रयुक्त पुस्तक है।
अगस्ति

अगस्ति या गाछ मूंगा (वैज्ञानिक नाम: "Sesbania grandiflora", सेस्बानिया ग्रैन्डीफ़्लोरा) सेस्बानिया जीववैज्ञानिक वंश का एक छोटा पौधा है। यह एक तेज़ी से उगने वाला वृक्ष है जो ३ से ७ मीटर लम्बा होता है और मुलायम लकड़ी का बना होता है। इसके फल लम्बी व चपटी फलियों जैसे होते हैं और फूल लाल या सफ़ेद रंग के। यह मूल रूप से मलेशिया से उत्तर ऑस्ट्रेलिया के क्षेत्र का निवासी है लेकिन अब भारत और श्रीलंका में भी उगाया जाता है। इसकी छाल, फूल और जड़ को आयुर्वेद और कई अन्य पारम्परिक चिकित्सा प्रणालियों में रोग-निवारण के लिये प्रयोग में लाया जाता है।
कैप्री

कैप्री (Capri) एक पैंट पहनावा है जो सामान्य पैंटो के मुकाबले तीन-चौथाई(3/4) होता है। इसका प्रयोग १९४८ से है। सबसे पहले इटली के कैप्री द्वीप पर इसकी लोकप्रियता प्रकाश में आई, इसी से नाम पड़ा। बाज़ार, घर, खेलों और कम-औपचारिक स्थानों पर इसका चलन होता है। 

श्रेणी: परिधान
पृथ्वीराज तोमर

पृथ्वीराज तोमर (1167-1189 ई.) दिल्ली का तोमर शासक था। पृथ्वीराज तोमर अजमेर के राजा सोमेश्वर और पृथ्वीराज चौहान के समकालीन राजा था, नाम में समानताएं होने के कारण जनता समझने लगी की चौहानो का राज्य दिल्ली पर भी है। मदनपाल तोमर के पश्चात दिल्ली के राजसिंहासन पर पृथ्वीराज तोमर बैठे।

अबुल फजल द्वारा दी गई वंशावली के अनुसार पृथ्वीराज तोमर का राज्य 1189 ई. तक रहा और उसने 22 वर्ष 2 माह 16 दिन तक शासन किया। इसके विपरीत इन्द्रप्रस्थ प्रबंध का लेखक उसे 24 वर्ष 3 माह 6 दिन 17 घडी शासन करना बतलाता है। इन्द्रप्रस्थ प्रबंध के अनुसार पृथ्वीराज तोमर का राज्य 1191 तक होता है परन्तु उसका उत्तराअधिकार चाहड़पाल जिसकी मुद्रायें प्राप्त होती है उसका केवल 1 वर्ष का राज्यकाल मिलता है जो ठिक प्रतित नहीं होता। द्विवेदी के अनुसार पृथ्वीराज तोमर ने 1167 ई. में दिल्ली का शासन ग्रहण किया तथा 1189 ई. तक वे शासन करते रहे। पृथ्वीराज तोमर की मुद्राएँ प्राप्त होती है जिनके एक ओर भाले सहित अश्वारोही के साथ 'पृथ्वीराज देव ' और दुसरी तरफ नन्दी के ऊपर 'असावरी सामन्तदेव' लिखा प्राप्त होता है। इसका उल्लेख ढक्कर फेरू की द्रव्य परीक्षा और कनिंगम ने भी किया है। यह तो सर्वविदित है कि मदनपाल के पश्चात दिल्ली के राजा पृथ्वीराज तोमर थे जो कि अजमेर के राजा सोमेश्वर और पृथ्वीराज चौहान के समकालीन थे।

पृथ्वीराज के राज्यारोहण के समय शाकम्भरी पर उसका भांजा अपरगांगेय शासन कर रहा था। इसी बीच विग्रहराज के भाई जगदेव का पुत्र पृथ्वीभट्ट जिसने अपने मामा चित्तोड के राजा गुहिलोत किल्लण के सहयोग से हांसी पे हमला कर दिया और 1167 ई. में उस पे अधिकार कर लिया और उस गढ पर अपने मामा किल्लण को छोडकर स्वयं शाकम्भरी पर आक्रमण कर दिया। उस समय दिल्ली के तोमर राजा पृथ्वीराज ने उसे रोकने का प्रयास किया और पृथ्वीराज तोमर के सामंत हांसी के राजा वास्तुपाल से पृथ्वीभट्ट का युद्ध हुआ था। वास्तुपाल पराजित हुआ और पृथ्वीभट्ट ने शाकम्भरी पे हमला कर अपरगांगेय को मार डाला और 1168 ई. में शाकम्भरी का राजा बना। अपरगांगेय का छोटा भाई नागार्जुन भागकर दिल्ली आ गया। पृथ्वीभट्ट की मृत्यु के बाद सोमेश्वर शाकम्भरी का राजा बना और उसकी मृत्यु के बाद अबुल फजल के अनुसार दिल्ली के राजा पृथ्वीराज तोमर का भांजा नागार्जुन कुछ समय के लिए शाकम्भरी के राज सिंहासन बैढा था, इसलिए 1177 ई. में पृथ्वीराज चौहान और नागार्जुन के बीच संघर्ष हुआ। इस संघर्ष में पृथ्वीराज तोमर ने नागार्जुन की सहायता के लिए अपने सामन्त देव भट्ट को भेजा। नागार्जुन ने गुडपुर के गढ में अपनी सेना एकत्र की और वहाँ से अभयगढ पर आक्रमण किया। राय पिथोरा की माता कर्पुरीदेवी के नेतृत्व में भुवनैकमल्ल ओर कैमास सहित चौहान सेना ने गुडपुर (गुडगाँव) को घेर लिया और नागार्जुन किसी तरह बचकर दिल्ली भाग गये और तोमर सामंत देवभट्ट और उसके समस्त सैनिक युद्ध में मारे गए।

सन् 1189 ई. में पृथ्वीराज तोमर की मृत्यु हो गई। उन्होंने जीवन पर्यन्त अपरगांगेय और नागार्जुन के उत्तराधिकारी के प्रश्न को लेकर पृथ्वीभट्ट, सोमेश्वर, कर्पुरीदेवी, कैमास और भुवनैकमल्ल से अनेक वर्षों तक संघर्ष किया। संभवतः वे इसमें असफल रहे। उनकी इस असफलता का प्रभाव तोमर साम्राज्य की दृढता पर पड़ा। इससे पूर्व 1177 ई. के पश्चात उत्तर-पश्चिम भारत विशृंखल राजाओं का संघ रह गया था, जो दिल्ली के तोमर राजा को अपना मुखिया मानता था। पृथ्वीराज तोमर के चौहानों के साथ लम्बे संघर्ष के परिणामस्वरुप यह नियन्त्रण शिथिल अवश्य दिखाई देता है। पृथ्वीराज तोमर की मृत्यु के पश्चात 1189 ई. में दिल्ली के राजसिंहासन पर उनका पुत्र चहाडपाल तोमर बैठा।
युद्धपोत राजनय

right|thumb|300px|जर्मन गनबोट डिप्लोमैसी का प्रसिद्ध उदाहरण : एस एम एस पैन्थर
अंतरराष्ट्रीय राजनीति में, नौसैनिक शक्ति का प्रदर्शन करके विदेश नीति के लक्ष्यों को प्राप्त करना युद्धपोत राजनय (gunboat diplomacy या अमेरिकी इतिहास में "big stick diplomacy") कहलाता है। दूसरे शब्दों में, सीधे युद्ध का भय दिखाकर अपनी बातें मनवाना युद्धपोत राजनय है।
प्रति गुरुत्वाकर्षण

प्रति गुरुत्वाकर्षण एक प्रकार का बल होता है, जो गुरुत्वाकर्षण के विपरीत/विरुद्ध कार्य करता है। इस शब्द का उपयोग मुख्यतः भौति‍क वि‍ज्ञान में किया जाता है।

प्रति गुरुत्वाकर्षण का उदाहरण किसी भी वस्तु को ऊपर फेकने पर वह बल गतिज ऊर्जा में बादल जाता है और वह धरती के गुरुत्वाकर्षण बल के विरुद्ध ऊपर जाता है और जब गतिज ऊर्जा समाप्त हो जाती है तो वह वापस गुरुत्वाकर्षण बल के कारण आ जाता है।
हवाईज़ादा

हवाईज़ादा एक भारतीय बॉलीवुड फ़िल्म है, जिसका निर्देशन विभु पूरी ने किया है। इसका निर्माण रिलायंस इंटरटेनमेंट के साथ विशाल गुरमनी और राजेश बंगा ने किया है। इस फ़िल्म में मुख्य किरदार में आयुष्मान खुराना, पल्लवी शारदा
और मिथुन चक्रवर्ती हैं। यह फ़िल्म शिवकर बापूजी तलपदे के आविष्कार पर आधारित है और सिनेमाघरों में 30 जनवरी 2015 को प्रदर्शित होगी।
टी ए सरस्वती अम्मा

टी ए सरस्वती अम्मा (1918–2000) भारत के केरल राज्य में जन्मी गणितज्ञ थीं। उन्होने भारत के प्राचीन एवं मध्यकालीन ज्यामिति पर विशेष कार्य किया।

टेक्कथाअमायन्कोथकलाम सरस्वती अम्मा ने मद्रास विश्वविद्यालय में वीराघवन के साथ काम किया और फिर रांची और धनबाद में शिक्षण किया। उनके शोध के आधार पर ही प्राचीन और मध्यकालीन भारत में ज्यामिति (1979) पर पहला प्रामाणिक और व्यापक अध्ययन प्रकाशित हुआ। उन्होंने राधाचरण गुप्त के ‘प्राचीन और मध्यकालीन भारत में त्रिकोणमिति’ नामक शोध प्रबंध का पर्यवेक्षण भी किया।
हिमाचली धाम

भारत के राज्य हिमाचल प्रदेश में पारंपरिक खाद्य महोत्सव हिमाचली धाम काफी लोकप्रिय है।

हिमाचल प्रदेश के भोजन काफी हद तक राज्य की जलवायु और स्थलाकृति पर आधारित है। हर रोज भोजन मैं हमेशा की तरह दाल-चावल-सब्जी-रोटी होती है जबकि विशेष महोत्सव मैं खास व्यंजन पकाये जाते हैं धाम (पारंपरिक अवसरों में दोपहर का भोजन), पारंपरिक धाम बड़े उत्साह के साथ मनाया जाता है हिमाचल मैं इस तरह के व्यंजन आपको मिलेंगे की देखते ही मुह मैं पानी अजाए.

पारम्परिक बोटी धाम को बनाते हैं। (मुख्यतः बोटी ब्राह्मण जाती से सम्बन्ध रखते हैं) धाम को तयार करने के लिए मुख्यतः त्यारी रात से ही शुरू कर दी जाती है। हिमाचली धाम में तांबे के बर्तनों का प्रयोग किया जाता है धाम खाने के लिए लोग ज़मीन पर बैठते हैं और भोजन पारंपरिक तरीके से पत्तो की थाली मैं परोसा जाता है जिन्हे पतलू कहते हैं।

हिमाचली धाम हिमाचल प्रदेश के हर क्षेत्र में अलग अलग तरह की होती है हिमाचली धाम में अक्सर खुशबूदार चावल, कई प्रकार की दालें, मदरा, खट्टा, मीठा भात परोसा जाता है। जीने देख कर मुँह पानी आजाता है।

हिमाचली धाम हिमाचल प्रदेश मैं बहुत प्रचलित है और मुख्यतः शादी व्याह और धार्मिक दिनों में काफी बनाया जाती है।
पायल घोष

पायल घोष (जन्म 13 नवंबर 1989) एक भारतीय बॉलीवुड फ़िल्म अभिनेत्री हैं। इन्होने हिन्दी, बंगाली और तेलुगू भाषा की फ़िल्मों में कार्य किया है। 

उसने सेंट पॉल मिशन स्कूल कोलकाता अध्ययन किया और स्कॉटिश चर्च कॉलेज, कोलकाता से राजनीति विज्ञान ऑनर्स में स्नातक किया। वर्तमान में, वह मुंबई में रह रही है और काम कर रही है।
राजमण्डल

राजमण्डल का सिद्धान्त कौटिल्य द्वारा रचित अर्थशास्त्र में आया है। 'मडल' का अर्थ 'वृत्त' है। इस सिद्धान्त में किसी राज्य के मित्रमण्डली और शत्रुओं की मडली का सिद्धान्त दिया गया है।

श्रेणी:राजनीति
#मनु का मण्डल सिद्धांत#
 मनु के मण्डल सिद्धांत के अनुसार राजा को अपनी शक्ति और प्रभाव के विस्तार के लिए सदा जागरूक रहना चाहिए॥ इस नीति का उपयोग कौटिल्य ने अपने विशेष राजनीति षडयंत्र की रचनाओं में किया जिसका पूर्ण श्रेय कौटिल्य को है । इसके संबंध में विशेषज्ञ बहुत सरी धारणाएं दे चुके है । पर चाणक्य के अनुसार कुछ अतिशयोक्ति नहीं हो सकता ।
बालेसर

"अन्य लेख के लिए - बालेसर (बहुविकल्पी) देखें"

बालेसर (Balesar) भारत के राजस्थान राज्य के जोधपुर ज़िले में स्थित एक गाँव है। राष्ट्रीय राजमार्ग १२५ यहाँ से गुज़रता हैं। प्रशासनिक रूप से बालेसर एक पंचायत समिति तथा तहसील है।
हेलिक्स नेब्यूला

हेलिक्स नेब्यूला अथवा हेलिक्स निहारिका (Helix Nebula) एक ग्रहीय निहारिका है। जिसकी खोज कार्ल हार्डिंग ने सन् १८२४ में की थी। यह पृथ्वी से कुछ सबसे नज़दीकी निहारिकाओं में से एक है जो ७०० प्रकाश वर्ष की दूरी पर है। इसका रूप आखों के समान है जिसके कारण इसकी उच्च धार्मिक महत्ता है। सामान्य बोलचाल की भाषा में इसे "ईश्वर की आँख" अथवा "सोरोन की आँख" भी कहते हैं।
अकशेरुकी प्राणी

कुछ अकशेरुक प्राणी
अकशेरुकी प्राणी (Invertebrate) उन प्राणियों को कहते हैं जिनमें मेरुदंड नहीं होता और न ही किसी अवस्था में मेरुदण्ड विकसित होता है। परिभाषा के अनुसार इसमें कशेरुक प्राणियों के अलावा सभी प्राणी आ जाते हैं। अकशेरुक प्राणियों के कुछ प्रमुख उदाहरण ये हैं - कीट, केकड़ा, झिंगा, घोंघा, ऑक्टोपस, स्टारफिश आदि।
योगी हरि

right|thumb|300px|योगी हरि
योगी हरि (जन्म : 22 जून 1945 गुयाना में) सम्पूर्ण योग के गुरु हैं। वे शिवानन्द जी की शृंखला में आते हैं।
कार्ल विल्हेल्म शीले

right|thumb|300px|कपिंग में शीले की मूर्ति
कार्ल विल्हेल्म शीले (Karl Wilhelm Scheele, सन् १७४२ - १७८६), स्वीडेन के रसायनज्ञ थे।
मौलाना सूफी मूफ्ती अज़ानगाछी साहेब

हज़रत मौलाना सूफी मूफ्ती अज़ानगाछी साहेब (र०) (उर्दू: مولانا صوفی مفتی اذانگاچھی, अंग्रेजी: Maulana Sufi Mufti Azangachhi Shaheb (1828 या 1829 - 19 दिसंबर 1932) ) , एक महान भारतीय सूफी संत थे। ये पश्चिम बंगाल के बागमारी में एक इस्लामी सुफी गैर सरकारी संगठन, हक्कानी अंजुमन के स्थापकके रूप में काफी परिचीत हैं। ये इस्लाम धर्म के दुसरे खलीफा हजरत उमर (रह०) के 36 वें बाद की पीढ़ी से संबंधित हैं।

सूफ़ीम एक तरीका है, जो एक व्यक्ति के आध्यात्मिक विकास में मदद करता है और प्रत्येक व्यक्ति के माध्यम से, कुल प्रणाली में अनुशासन लाने में मदद करता है। हज़रत मौलाना अज़ानगाछी (रए•) ऐसे सूफी थे, जिन्होंने 1920 के दशक और 1930 के शुरुआती दिनों में ब्रिटिश बंगाल (अब बांग्लादेश और भारत के पूर्वी भाग) में सुफ़िज्म का प्रसार किया। उन्होंने एक तारिका विकसित किया, जिसका नाम तारिका ई जामिया |
सय्यद नसीर अहमद

त्
सय्यद नसीर अहमद : जन्म 22 दिसेंबर – 1955। आंध्र प्रदेश, नेल्लूर जिले के पुरिणी गांव में जन्म हुवा। वे आंध्रप्रदेश के एक नामवर शोधक, इतिहासकार और लेखक हैं। वे तेलुगु भाशा में लिखते हैं। इनहोंने कई पुस्तक और ग्रन्थ लिखे, जिनका मूल विशय भारतीय स्वतंत्रता संग्राम में मुस्लिम समुदाय का योगदान है। इनहों ने एक मास पत्रिका भी प्रकाशित करते हैं जिस का नाम "सारे जहां से अच्छा इंडिया"।
हकीम सय्यद ज़िल्लुर रहमान

हकीम सय्यद ज़िल्लुर रहमान () (), एक मशहूर यूनानी चिकित्सा के अनुसंधानकर्ता हैं। उनका योगदान यूनानी वैद्य विधान के लिये काफ़ी महत्वपूर्ण माना जाता है। इन्हों ने २००० ई को इब्न सीना अकाडेमी आफ़ मेडिसिन अंड सैन्सेस की स्थापना की। यह अलीगढ़ मुस्लिम विश्वविद्यालय के अजमल खान तिब्बिया कालेज के प्रोफ़ेसर और चैरमन रह चुके हैं। इल्मुल अद्विया विभाग में चलीस साल की सेवा के बाद वह डीन और इतर सेवाओं के बाद रिटैर हुए।

उन्होंने 45 ग्रन्थ एवम पुस्तक लिखे, जो यूनानी वैद्य विधान पर निर्भर हैं। इन के पास यूनानी पुस्तक भंडार भी मौजूद है।

भारत की सरकार ने इनको यूनानी वैद्यविधान पर विशेश काम के लिये, पद्मश्री पुरस्कार से २००६ में सम्मानित किया।
खण्डखाद्यक

खण्डखाद्यक ब्रह्मगुप्त द्वारा रचित खगोलशास्त्र (ज्योतिष) ग्रन्थ है। इसकी रचना ब्राह्मस्फुटसिद्धान्त के बाद (६६५ ई में) हुई।

खण्डखाद्यक के दो भाग हैं-
*(१) पूर्वखण्डखाद्यक - इसमें ९ अध्याय हैं। इसमें ब्रह्मगुप्त, आर्यभट द्वारा दिये गये खगोलीय नियतांकों का ही उपयोग करते हैं और आर्यभट की अर्धरातिका प्रणाली का उपयोग करते हैं किन्तु अपेक्षाकृत अधिक सरल नियम प्रतिपादित किये हैं।

*(२) उत्तरखण्डखाद्यक - इसमें ६ अध्याय हैं। इसमें ब्रह्मगुप्त ने कई उन्नत नियम बताये हैं जो पहले उपलब्ध नहीं हैं। इस दृष्टि से यह भाग ज्योतिष के क्षेत्र में एक उल्लेखनीय प्रगति मानी जाती है। इनमें से कुछ नियम ब्राह्मस्फुटसिद्धान्त में भी दिये गये हैं।
सरोवर होटल एवं रिसॉर्ट

सरोवर होटल एवं रिसॉर्ट (Sarovar Hotels & Resorts) १९९४ में भारतीय आतिथ्य के क्षेत्र में आया। यह वर्तमान में इसके ७० से अधिक होटेल हैं और यह भारत का सबसे तेजी से विकसित हो रही होटल प्रबन्धन कम्पनी है। 
'सरोवर' प्रिमियर', 'सरोवर पोर्ट्को', 'होमटेल', 'रैडिसन', 'पार्क प्लाजा', 'पार्क इन्न' आदि इसके होटेल ब्राण्ड हैं।
टेथीज सागर

टेथीज सागर गोंडवाना लैण्ड और लौरेशिया के मध्य स्थित एक सागर के रूप में कल्पित किया जाता है जो एक छिछला और संकरा सागर था और इसी में जमा अवसादों के प्लेट विवर्तनिकी के परिणामस्वरूप अफ्रीकी और भारतीय प्लेटों के यूरेशियन प्लेट से टकराने के कारण हिमालय और आल्प्स जैसे पहाड़ों की रचना हुई।

टेथिस सागर जो करोड़ों वर्ष पूर्व पृथ्वी पर विद्यमान था। जुरेसिक कल्प का समुद्र वर्तमान भूमध्य सागर के विस्तार की तुलना में बहुत विशाल था और यथार्थ रूप से सारी पृथ्वी को घेरे था। इस सागर को टेथिस सागर कहते हैं। दक्षिणी समुद्र ऑस्ट्रेलिया महाद्वीप के दक्षिण से होता हुआ दक्षिणी अमरीका के दक्षिणी प्रदेश तक फैला हुआ था। विद्वानों का अनुमान है कि भारत के उत्तरी प्रदेश से लेकर उत्तरी बर्मा, हिन्दचीन एवं फिलिपीन से होता हुआ टेथिस सागर का ही एक भाग दक्षिणी सागर बनाता था।

आज जहां हिमालय है, पांच करोड़ साल पहले वहां टेथिस सागर हुआ करता था। 'लफथल' वह इलाका है, जो उस वक्त टेथिस सागर की तलहटी में था।
टेथिस से हिमालय बनने की प्रक्रिया में तब प्रागैतिहासिक काल की नदियों द्वारा तात्कालिक महाद्वीपों से लाई गई मिट्टी की तहों में समुद्री जीव दब गए। पृथ्वी की गर्मी और दबाव से वे धूल की परतें चट्टानों में बदल गईं। पृथ्वी के लगातार पड़ते बलों ने इन चट्टानों को पहाड़ की चोटी तक पहुंचा दिया। यही कारण है कि इन चट्टानों में दबे समुद्री जीवों के जीवाश्म लफथल की चोटी पर शान से विराजमान हैं।[1]
13 से 17 करोड़ साल पुराने शिफेलोपोडा प्रजाति के समुद्री जीवों को पत्थर में निहारना भी कम रोमांचकारी नहीं है। शिफेलोपोडा प्रजाति के जीव बताते हैं कि 13 करोड़ वर्ष पूर्व टेथिस सागर की गहराई 1000 मीटर रही होगी।
विशेषज्ञों का मत है कि जहां अभी हिमालय है, वहां पहले टेथिस सागर था। क़रीब 50 मिलियन वर्ष पहले इंडो-ऑस्ट्रेलियन प्लेट और यूरोशियन प्लेट में टक्कर के कारण टेथिस सागर की तलहट्टी में भू-गर्भीय हलचल हुई और हिमालय का उत्थान संभव हो सका।
माना जा रहा है कि महाद्वीपीय विस्थापन की प्रक्रिया अब भी जारी है और इस कारण हिमालय का निर्माण भी हो रहा है।
प्लेटों के खिसकने के कारण ही म्यांमार में अराकान योमा, अंडमान निकोबार द्वीप समूह और बंगाल की खाड़ी का निर्माण संभव हो सका है।
वलित पर्वत

वलित पर्वत अथवा मोड़दार पर्वत (अंग्रेज़ी: Fold mountains) वे पर्वत हैं जिनका निर्माण वलन नामक भूगर्भिक प्रक्रिया के तहत हुआ है। प्लेट विवर्तनिकी के सिद्धांत के बाद इनके निर्माण के बारे में यह माना जाता है कि भूसन्नतियों में जमा अवसादों के दो प्लेटों के आपस में करीब आने के कारण दब कर सिकुड़ने और सिलवटों के रूप में उठने से हुआ है। टर्शियरी युग में बने वलित पर्वत आज सबसे महत्वपूर्ण पर्वत श्रृंखलाओं में से हैं जैसे ऐल्प्स, हिमालय, इत्यादि। विश्व के नवीनतम पर्वत हिमालय, यूराल, एन्डीज इत्यादि सभी वलित पर्वत ही हैं। रूस में उपस्थित यूराल पर्वत गोलाकार दिखाई देता हैं और इसकी ऊँचाई कम है। भारत की अरावली श्रृंखला विश्व की सबसे पुरानी वलित पर्वत श्रृंखला है। 

वलित पहाड़ों के गठन के लिए जिम्मेदार बलों को "ओरोजेनिक बल", अर्थात "पर्वत निर्माणकारी बल" कहा जाता है। ओरोजेनिक शब्द एक ग्रीक शब्द से लिया गया है जिसका अर्थ है पहाड़ी इमारत। ये बल पृथ्वी की सतह पर स्पर्शरेखा पर कार्य करते हैं और मुख्य रूप से प्लेट टेक्टोनिक्स के परिणामस्वरुप होते हैं।
निर्मल सिंह खालसा

भाई निर्मल सिंह खालसा (१९५२-२०२०) एक प्रख्यात गुरबाणी गायक थे। सिखों के सर्वोच्च धर्मस्थल हरमंदिर साहेब (स्वर्ण मंदिर) में उन्होंने हज़ूरी रागी के रूप में सेवाएं दी। भारत सरकार ने सन 2009 में इन्हें भारत के चौथे सबसे बड़े नागरिक सम्मान पद्म श्री से सम्मानित किया।

2 अप्रैल 2020 में कोविड-१९ संक्रमण के कारण उनका निधन हुआ।
राजस्‍थान स्‍वास्‍थ्‍य विज्ञान विश्‍वविद्यालय

राजस्‍थान स्‍वास्‍थ्‍य विज्ञान विश्‍वविद्यालय (Rajasthan University of Health Sciences) जयपुर में स्थित राजस्थान का राज्य विश्वविद्यालय है। इसकी स्थापना २५ फरवरी २००५ को राजस्थान स्वास्थ्य विज्ञान विश्वविद्यालय अधिनियम २००५ के अन्तर्गत की गयी थी। यह जनवरी २००६ से कार्य करना आरम्भ कर दिया।

इस विश्वविद्यालय का उद्देश्य चिकित्सा और स्वास्थ्य विज्ञान के क्षेत्र में उन्नत ज्ञान का प्रसार करना है । विश्वविद्यालय, अपने से संबद्ध विभिन्न सरकारी कॉलेजों (आयुर्विज्ञान, दंतचिकित्सा, नर्सिंग, फार्मेसी और पैरामैडिकल) में पढ़ रहे छात्रों और निजी कॉलेजों / संस्थानों को विभिन्न धाराओं में शैक्षणिक और अनुसंधान सुविधाओं को प्रदान करता है। विश्वविद्यालय में ही प्रणालीगत निर्देश, शिक्षण, प्रशिक्षण और अनुसंधान गतिविधियों पर ध्यान केंद्रित करके दुनिया चिकित्सा शिक्षा के क्षेत्र में एक नेता बनाने की प्रक्रिया प्रयास करता है।
एंड्रयू किशोर

अंगूठाकार|एंड्रयू किशोर
एंड्रयू किशोर (; 4 नवंबर 1955 - 6 जुलाई २०२०) लोकप्रिय बांग्लादेशी गायक हैं। वो १९८० के दशक से बांग्लादेशी संगीत के लिए काम कर रहे हैं। किशोर ने आठ बार श्रेष्ठ प्लेबैक सिंगर का बांग्लादेश राष्ट्रीय फिल्म पुरस्कार जीता।
सुदीप रॉय

सुदीप रॉय ( बंगाली : সুদীপ রায়) (1960) का जन्म में कला का पीछा, एक भारतीय कलाकार है आर्ट एंड क्राफ्ट, कोलकाता के गवर्नमेंट कॉलेज और स्वर्ण पदक विजेता के रूप में समाप्त हो गया। सुदीप रॉय का निर्माण पेंसिल रेखाचित्र और पानी के रंग, चारकोल और limped लाइन ड्राइंग में किया परिदृश्य का मादक श्रृंखला में शामिल हैं। पिछले कुछ वर्षों में रॉय पानी के रंग की कला में महारत हासिल है और वास्तु facades और ऐतिहासिक मंदिरों और स्मारकों में लोगों के सहयोग की पढ़ाई करने के लिए परिदृश्य से चले गए। उन्होंने कहा कि 90 के दशक के मध्य में दिल्ली की राजधानी शहर में ले जाया गया। वह मूडी momentousness करने के लिए स्थानांतरित कर दिया जब तक अपने विषयों, उसके जीवन का अधिकांश भाग के लिए वास्तु और आलंकारिक बने रहे। उन्होंने कहा कि दिन के समय दिखाई देता है, जो बड़े पृथक काम करता है शुरू कर रही है।

एक हल्के हाथ और रंग के नीरस असार रागिनी की मधुर डिजाइन के साथ, अभी भी धारणा पर समवर्ती ड्राइंग रंग का मोटा sweeps, इन कार्यों कर रहे हैं, के रूप में अगर, सार इक्सप्रेस्सियुनिज़म के जादू में यथार्थवाद के इतिहास, छोड़ने और मिलान के साथ सुदीप मुठभेड़।

कला के अपने काम अधिक से अधिक सहज ज्ञान के रूप में अच्छी तरह से अभिव्यंजनावादी चित्रों overlaps। वह मजबूत आकृति द्वारा चित्रित घनी रंगीन टुकड़े की एक श्रृंखला के कैनवास से मोड़, तीन आयामी स्वरूप के पक्ष में एक आग्रहपूर्ण उदासी छोड देता है।

*दुर्गा - दुर्गा की भव्यता जीत की शक्ति और पूजा की विजय का सार की अच्छाई और बुराई-कहानी की कहानी है।
शिवसंहिता

शिवसंहिता योग से सम्बन्धित संस्कृत ग्रन्थ है। इसके रचनाकार के नाम के बारे में पता नहीं है। इस ग्रन्थ में शिव जी पार्वती को सम्बोधित करते हुए योग की व्याख्या कर रहे हैं। योग से सम्बन्धित वर्तमान समय में उपलब्ध तीन मुख्य ग्रन्थों में से यह एक है। दो अन्य ग्रन्थ हैं - हठयोग प्रदीपिका तथा घेरण्ड संहिता।

शिव संहिता में पांच अध्याय है 

पहले में ज्ञान का वर्णन है भगवान शिव दूसरे अध्याय में नाड़ी संस्थान का वर्णन करते हैं तीसरे अध्याय

में पांच प्राण उप प्राण का वर्णन करते हैं

आसान व प्राणयाम का वर्णन करते हैं चौथा

अध्याय मुद्रा प्रधान है व साधक की घट परिचय निष्पत्ति आदि अवस्था का वर्णन करते हैं पांचवे में 200 सेे अधिक

श्लोक हैं इसमें साधक प्रकार व सप्त चक्रों

का विस्तृत वर्णन है

। प्रथम अध्याय अद्वैत वेदान्त को सार रूप में प्रस्तुत करता है। दूसरे अध्याय मेंं नाड़ी जाल का वर्णन है उसमें अन्य 

ग्रन्थों से अलग साढ़े तीन लाख नाडीयों का वर्णन है। व 15 अन्य मुख्य नाड़ियां बताई गई हैं 

तीसरे अध्याय में प्राण अपान व्यान आदि पांच प्राण नाग कूर्म आदि पांच उपप्राण वर्णित हैं 

फिर कुम्भक सहित अनुलोम विलोम प्राणयाम के 4 प्रहर के अभ्यास के लिये कहा गया है 

फिर पदम् आसन आदि पांच आसन बताएं हैं 

अध्याय में दस मुद्रामहा मुद्रा महाबंध उड्डियान आदि बंध विपरीत करनी खेचरी आदि को विस्तार से वर्णन किया 

पांचवे अध्याय में साधक के प्रकार अनुसार प्राप्ति में लगने 

वाला समय विधि बताया है 

विशेष कर पांचवे में सात चक्रों का वर्णन हैं 

फिर कुछ साधारण व चमत्कारी विधियां 

बताई हैं 

वस्तुतः शिवसंहिता क्रिया योग व श्रद्धा व विश्वास 

का समन्वय है व योग का महत्वपूर्ण ग्रंथ जो 

आजकल अध्ययन किया जा रहा है। 

अध्याय योग से सम्बन्धित हैं, गुरु का महत्व प्रदिपादित किया गया है,  आसन, मुद्रा, तथा योग तथा तंत्र से प्राप्त होने वाली विभिन्न सिद्धियों की चर्चा है।
विद्युत विभव

किसी इकाई धनावेश को अनन्त से किसी बिन्दु तक लाने में जितना कार्य करना पड़ता है उसे उस बिन्दु का विद्युत विभव (electric potential ) कहते हैं। दूसरे शब्दों में, किसी बिन्दु पर स्थित ईकाई बिन्दुवत धनावेश में संग्रहित वैद्युत स्थितिज ऊर्जा, उस बिन्दु के विद्युत विभव के बराबर होती है। विद्युत विभव को Φ, ΦE या V के द्वारा दर्शाया जाता है। विद्युत विभव की अन्तर्राष्ट्रीय इकाई वोल्ट है।
दयाल चंद्र सोनी

दयाल चंद्र सोनी (1919-2008) वरिष्ठ सर्वोदयी, गांधीवादी एवं बुनियादी शिक्षा के मूल विचारक थे। इनका मानना था कि शिक्षा का प्रारंभ मातृभाषा में होना चाहिये। इन्होंने स्थानीय मेवाड़ी बोली में भी काफ़ी काम किया था और गीता का भी गंभीर मंथन किया था।

गांधी जी की विचारधारा पर आधारित बुनियादी शिक्षा प्रदान करने के लिये विद्याभवन के संस्थापक मोहनसिंह मेहता द्वारा स्थापित विद्याभवन बेसिक स्कूल के सोनी प्रथम प्रधानाध्यापक नियुक्त होकर सन् 1941 से 1955 तक कार्यरत रहे। सोनी ने बुनियादी शिक्षा के क्षैत्र में आधारभूत कार्य किया। प्रौढ शिक्षा क्षेत्र में इनके उल्लेखनीय कार्य को देश भर में सराहा गया। उत्तर प्रदेश सरकार ने इन्हें 1992 में मदन मोहन मालवीय पुरस्कार व भारतीय प्रौढ शिक्षा संघ नई दिली ने सन 2002 में टैगोर पुरस्कार से सम्मानित किया। इनकी 30 से अधिक पुस्तकें व 300 से अधिक लेख विभिन्न पत्रों में प्रकाशित हुई। 

इनकी स्मृति में उदयपुर में ‘श्री दयाल चंद्र सोनी स्मृति ट्रस्ट’ स्थापित है।
नैसकॉम

अवलोकन (Overview) -

नैसकॉम (NASSCOM / National Association of Software and Services Companies) , एक गैर लाभकारी इंडस्ट्री एसोसिएशन, भारत में 180 बिलियन डॉलर के IT BPM उद्योग के लिए शीर्ष निकाय है। एक ऐसा उद्योग जिसने भारत के GDP, निर्यात, रोजगार, बुनियादी ढांचे और वैश्विक दृश्यता में अभूतपूर्व योगदान दिया था। भारत में, यह उद्योग निजी क्षेत्र में सबसे अधिक रोजगार प्रदान करता है। NASSCOM 1988 में स्थापित हुआ और तब से, NASSCOM की अथक खोज IT BPM उद्योग को लगातार समर्थन देने की रही  है । यह बिना कभी मानवीय और मैत्रीपूर्ण स्पर्श खोए, विभिन्न हितधारकों से विश्वास और सम्मान पाने की दिशा में प्रयास कर रही  है।नैसकॉम ला प्रतीक चिह्न|right|thumb|150pxनैसकॉम नीतिगत वकालत के माध्यम से आईटी बीपीएम क्षेत्र के वास्तुकला के अभिन्न अंग के विकास करने पर केंद्रित है। यह आईटी बीपीएम क्षेत्र के लिए रणनीतिक दिशा स्थापित करने में मदद करता है और अपनी क्षमता को नए मोर्चे पर हावी रखता है। NASSCOM के 2800+ सदस्य ने उद्योग के 90% राजस्व का गठन किया है और एसोसिएशन को स्थानीय, राष्ट्रीय और वैश्विक स्तर पर पहल करने में सक्षम बनाया है। बदले में, आईटी बीपीएम उद्योग को वैश्विक महाशक्ति के रूप में मान्यता मिली है।

कार्य (Work) - 

NASSCOM एक अनुकूल व्यापार वातावरण बनाने, नीतियों और प्रक्रियाओं को सरल बनाने, बौद्धिक पूंजी को बढ़ावा देने और प्रतिभा पूल को मजबूत करके वैश्विक आईटी क्रम में भारत की भूमिका का विस्तार करने के लिए समर्पित है।
ब्रिजित बर्दो

ब्रिजित बर्दो [[१९६२]]

ब्रिजित बर्दो (पैरिस: २८ सितंबर १९३४) वह फ्रांस में पैदा हुए एक मशहूर पूर्व अभिनेत्री है। ब्रिजित बर्दो पशु अधिकार कार्यकर्ता के रूप में भी सारी दुनिया में मशहूर हैं।
डीएसबी इंटरनेशनल स्कूल

डीएसबी इंटरनेशनल स्कूल (DSB International School) मुम्बई में स्थित जर्मन इंटरनेशनल स्कूल है। इसमें ३ वर्ष से १८ वर्ष तक की आयु के छात्र-छात्रायें प्रवेश पा सकते हैं। इसकी स्थापना वर्ष १९६१ में ड्यूच स्कूल बॉम्बे (जर्मन विद्यालय मुम्बई) के रूप में हुई थी।

इस पाठशाला के दो परिसर हैं। ब्रीच कैंडी में स्थित गार्डन कैम्पस में ३ वर्ष के बच्चों को जबकि बाबुलनाथ में स्थित औरुम हाउस में ५ वर्ष से अधिक आयु के बालकों को प्रवेश दिया जाता है।
अनुक्रम की सीमा

एक अनुक्रम X या xn जो कि वास्तविक अंकों में परिभाषित है , x की ओर अभिसारी है, यानि xn कि सीमा कहलाता है यदि हर ε>0 के लिए एक प्राकृतिक अंक k(ε) इस प्रकार विद्यमान है कि हर n≥k(ε) के लिए सभी सदस्य xn इस असमानता को पूरा करते हों:-
 |xn-x|<ε
k कि ε पर निर्भरता पर ज़ोर देने के लिए k(ε) का प्रयोग किया गया है| ज़्यादातर मामलों में ε के एक छोटे मान के लिए उतने ही ज़्यादा बड़े k(ε) कि आवश्यकता होगी ताकि xn ओर x के बीच की दूरी |xn-x|, हर n≥k(ε) के लिए ε से कम रहे| इसी व्याख्या को इस रूप में भी लिखा जा सकता है-
 lim X = x या lim (xn) = x
xn -> x इस विचार की ओर संकेत करता है कि जब n का मान अनंत (∞) कि ओर बढ़ेगा तब xn के सदस्य x की ओर अग्रसर होंगे|


जैसे-जैसे धन-पूर्णांक "n" का मान बढ़ता है "n" sin(1/"n") का मान स्वेच्छिक रूप से 1 की ओर अग्रसर होता है। अतः हम कह सकते हैं कि "अनुक्रम "n" sin(1/"n") का सीमान्त मान  1 के बराबर होता है।"


गणित में अनुक्रम की सीमा वह मान है जिसकी ओर अनुक्रम के पद अग्रसर होते हैं। यदि इस तरह की कोई सीमा विद्यमान है तो अनुक्रम अभिसारी कहलाता है। यदि अनुक्रम जो अभिसरण नहीं करता उसे अपसारी कहते हैं। अनुक्रम की सीमा का मान मूलभूत निरूपण है और सभी विश्लेषण इसके अनुसार परिभाषित किये जाते हैं।
मोतीलाल अग्रहरि गुप्तेश

योगी डॉ० मोतीलाल अग्रहरि गुप्तेश एक जाने माने कवि एवं आयुर्वेदाचार्य हैं। वे उत्तर प्रदेश के आजमगढ़ जिला के मिल्कीपुर, पवई ग्राम से हैं। इनकी रचनाएं कई पत्र पत्रिकाओ मे छपती रहती हैं।

मोतीलाल अग्रहरि एक वैद्य हैं, और उन्होंने हिमालय की जड़ी-बूटियो से तैयार करके आँखो की रोशनी बढ़ाने वाला तेल बनाया है और उनका दावा है कि, आँखो मे दो बूँद डालने के दस मिनट बाद नेत्र ज्येति स्वत: बढ़ जाएगी। इनके पिता स्व. रामदास कलकत्ता में वैद्य थे। वहीं कोलकाता में गुप्तेश की शिक्षा-दीक्षा हुई।
वाप्पला पंगुन्नि मेनन

राउ बहादुर वाप्पला पंगुन्नि मेनन (३० सितंबर १८९३ - ३१ दिसंबर १९६५) एक भारतीय प्रशासनिक सेवक थे जो भारत के अन्तिम तीन वाइसरायों के संविधानिक सलाहकार एवं राजनीतिक सुधार आयुक्त भी थे। भारत के विभाजन के काल में तथा उसके बाद भारत के राजनीतिक एकीकरण में उनकी महती भूमिका रही। बाद में वे स्वतंत्र पार्टी के सदस्य बन गये थे।
कल्लुट्ल (कडप)

कल्लुट्ल (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
कल्लूरु (कडप)

कल्लूरु (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आन्ध्रप्रदेश के जिले]]
कसनूरु (कडप)

कसनूरु (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
कवलकुंट्ल (कडप)

कवलकुंट्ल (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
काचिवारिपल्लॆ (कडप)

काचिवारिपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
कानंपल्लॆ (कडप)

कानंपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
कामकुंट (कडप)

कामकुंट (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
कामसमुद्रं (कडप)

कामसमुद्रं (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
कामनूरु (कडप)

कामनूरु (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]
काल्वपल्लॆ (कडप)

काल्वपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है। 
[[आंध्र प्रदेश के जिले|आन्ध्रप्रदेश के जिले]]